Corsaren, 1841-01-08
"Hans Haand skal være imod Alle og Alles imod ham." De seer her, Høistærede, "Corsarens" Devise, Jnscriptionen paa vort Banner, Mottoet til alle vore Ord og Handlinger. Paa vor Skjold og alle vore Vaaben staae med forgyldte Bogstaver indgravne de Ord: "Hans Haand skal være imod Alles og Alles imod ham," med dette Feldtraab ville vi kjæmpe, og med dette ville vi døe, naar vi engang faae Kopper eller Typhus eller en anden saadan farlig Sygdom, hvoraf man sjelden reiser sig, eller naar vi blive hængte, som Hr. Siesby ønsker os. Du kan troe, at det vil blive et ynkeligt Syn, naar "Corfaren" ligger med Nathuen ned over Ørene og for sidste Gang stønner: "Min Haand skal være imod Alle og Alles imod min," og derfor vil Du vist bede Himlen om, at Du aldrig maa faae det Syn at see. Gud bevare Dig og hver retskaffen Mand for denne Ulykke. Vi stylde Dig imidlertid en Forklaring over, hvorledes vi komme til dette Vaabenmærke og hvad det har at betyde, og denne Forklaring give vi Dig saa meget hellere, som vi derved faae Leilighed til at forklare Dig, hvorledes det egentlig har sig med vor Juste-milien-hed, den Du saa nødig vil troe paa. Vi have nemlig lagt Mærke til, at Folk snarere ville ansee Corsaren" for et Ultra-Blad end et juste-milieu-Blad, og navnlig hørte jeg, Buch, forleden hos Minni adstillige Folk være enige om, at den var det radicaleste Blad, man kunde tænke sig. Men disse Folk tage aldeles feil, hvilket Du af det Følgende skal see. Naar Du seer to Mennesker slaaes og en Tredie komme til og slaae dem begge To, hvad siger Du saa om denne Tredie? At han er en Slagsbroder? - Det kan nok være; men Du bør sige om ham, at han er juste-milieu; thi han holder hverken med den Ene eller med den Anden; han slaaer upartisk dem Begge, og det er netop Juste-milieu-heden, saaledes som den er meest velgjørende. De to andre Arter af den, der findes, vil Du strax fordømme, saasnart Du hører deres Oprindelse. Den ene Art nedstammer fra den Tyrk, der sagde: "Hvad gaaer det mig an, om Hunden æder Svinet eller Svinet Hunden, naar blot min Herres Sager gaae godt" Tilhængerne af denne Art Juste-milieu-hed sidde hjemme med Arme og Been overkors og ryge deres Pibe og blive ikke vrede paa Andre end dem, der forstyrre deres Dag- og Nattero; men, om hele den øvrige Verdens Dag- og Nattero forstyrres, det bekymrer dem ikke. De ere Tyrker. En anden Sort Justermilien hed gives der, hvis Tilhængere nedlede deres Oprindelse fra følgende Tildragelse i den graae Oldtid. Oxen og Tyren vare i Strid sammen og opfordrede Dyrene til at tage Parti med eller imod dem. Alle Dyrene toge da ogsaa Parti med Undtagelse af Ræven og Faaret. Ræven gik imellem begge Armeer, leverede Fourage til dem, snød dem begge og bildte dem begge ind, at den var deres sande Ven. Faaret befandt sig ligeledes imellem begge Armeerne, men ikke af List; det løb ængsteligt frem og tilbage, fordi det ikke vidste, hvem det skulde tage Parti med. Ved denne Leilighed bleve Ræven og Faaret bekjendte med hinanden, og Bekjendtskabet forte til et Ægteskab, der blev velsignet med meget Afkom. - Denne Slægt er let at kjende; men den er endnu daarligere end den foran beskrevne. Den tredie og sidste og eneste gode Sort juste-milieu-Folk ere de, som nedstamme fra Abrahams Son Jsmael, om hvem Guds Engel sagde, at han skulde være det vilde Æsel lig; hans Haand skulde være imod Alle og Alles imod ham. Af denne Race er "Corsaren" det eneste nulevende Afkom. Nu kan Du let forstaae, hvorfor "Corfaren" finder det rigtigt at deeltage i et Slagsmaal paa den Maade, at den slaaer begge de Stridende. Det er dens Natur, det er Virkningen af Jsmaels Blod, som flyder i dens Aarer, dens Haand løfter sig af sig selv, af Jnstinet, imod Alle, og af et noget lignende Jnstinet, det vil sige: af Vredes-Instinctet, løfte da Alle deres Haand imod "Corsaren". Der vanke da dygtige Puf paa begge Sider; men "Corsaren" har foruden Haanden ogsaa arvet sin store Stammefaders Hud, der, lig det vilde Æsels, var tyk og skikket til at taale Prygl. Desuden er "Corsaren" altid i godt Humeur, og i et saadant Tilfælde føler man Verdens Modgang ɔː Puf og Stød i langt ringere Grad, end naar man er i daarligt Humeur. Naar man er ilde tilmode, gjør Alting ondt paa En; man gaaer og grynter og ærgrer sig og bider sig tilsidst selv af Arrighed; man seer Ingenting, ikke engang den Steen, man falder over; man har daarlig Søvn og daarlig Fordøielse. Men, naar man er i godt Humeur, gjør Alting godt paa En, man gaaer og nynner og giver et lille Hop engang imellem; man seer sin Næstes Naragtigheder og gjør Nar af dem; men sover godt, spiser godt og har en god Fordøielse. Imidlertid det var ikke Humeuret, jeg skulde tale om; det var om den Juste-milieuhed, som slaaer om sig til alle Sider. Du troer maaskee, elskede Læser, at det er ubehageligt at staae saadan ganske mutters ene og forladt, ikke have en Ven (Veninde vil jeg nu slet ikke tale om), ingen Støtte, Jngen, hos hvem man kan lægge sit Hoved til Hvile, Jngen, som værner om En, naar man bliver angreben og selv er træt og har Lyst til Ro istedetfor til Kamp. Ja, seer Du, min Bedste, det er paa en Maade sandt, men alle disse formeentlige Ubehageligheder opveie dog ikke den Fornøielse, man føler ved at være overladt til sig selv. - Kan Du svømme? Nu vel! Gaa saa ud og kast Dig i Vandet (men lad først Jsen hugge op) og lad Bølgerne slaae om Dig, og føl saa, hvilken Fornøielse det er, at ligge der alene og kjæmpe med de vilde Bølger. Desuden er det jo heller ikke saa slemt med,Alles Haand imod os, som det maaskee seer ud til. J Politiken gjælder det i sin fuldeste Udstrækning, saa at vi ingen politiske Venner have, NB. af de nu existerende Politikere, men ville slaaes med dem Alle og af dem Alle. Men udenfor Politiken har Ordet en anden Betydning. At Alles Haand skal være imod os, betyder udenfor Politiken, at de skulle række en hjelpsom Haand ud imod os, og navnlig gjælder dette om Dig, hjertenskjære Læser: Din Haand bør ifølge vort Symbolum være udstrakt venlig imod os, og vor Haand skal naturligviis til Gjengjæld være udstrakt venlig imod Dig; ellers skulde Pokker have det Valgsprog: "Vor Haand skal være imod Alle, og Alles imod vor."